**Mentorkoncepció**

**Alapelvek**

1. A mentorok munkásságukért nem részesülnek anyagi juttatásban, hanem a TTK rendezvényein a gólyáknak szóló kedvezmények rájuk is érvényesek, ha vannak ilyenek.
2. A mentorok felkészültsége a legfontosabb. A minőség és nem a mennyiség a lényeg.
3. A mentorrendszer másodlagos célja az utánpótlás képzése.
4. A képzést a lehető legköltséghatékonyabban kell lebonyolítani, különös tekintettel a mentorhétvégére illetve -táborra.

**A képzés**

A mentorjelöltek az eddigi szokásnak megfelelően egy felkészítő tréningsorozaton vesznek részt. Ennek főcélja minden (az elsőéveseknek fontos) információ átadása a jelölteknek. Emellett kiemelt szerepet kap a csapatépítés, melyen keresztül csapatépítő játékokat tanulnak meg. Maga a képzés 3 központi előadásból, 1 szakos előadásból, 2 kirándulásból illetve 1 táborból áll.

Előadások:

A tananyag a következő részekből épül fel: tanulmányi ügyek, szociális ügyek, rendezvények, külügy, kollégium, sport, esélyegyenlőség, Alapítvány, HÖK, tudomány és tehetséggondozás, egy kisebb előadás az egyetem és a mentorrendszer történetéről, valamint a hallgatók tanulással kapcsolatos kötelességeiről és lehetőségeiről, illetve egy szakos előadás, amelyen a már a tesztet és az elbeszélgetést is sikeresen teljesített mentorok vesznek részt, és májusban kerül rá sor.

A szakos előadás három részből áll:

1. Egy oktató előadása az Intézetről/Centrumról
2. Szakterületi koordinátor a szakirányokról, tanárszakról
3. Kerekasztal beszélgetés az esélyegyenlőségről, kommunikációról

Minden előadást a témának megfelelő tisztségviselő tart. Az előadások előre kialakított sorrend szerint 3 héten keresztül, heti 2 alkalommal kerülnek megrendezésre.

Kirándulások:

Az első kirándulás egy napos. Célja, hogy az egyes szakok jelöltjei megismerjék egymást és csapatépítő játékokat tanuljanak.

A második kirándulás egy hétvégét foglal magába. Célja, a már kiválogatott mentorok csapattá formálása, illetve megtanult anyagok játékos módon való alkalmazása.

A tábor nyáron kerül megrendezésre. A keretszámoknak megfelelően mentorrá vált hallgatók számára kötelező. Célja, hogy a szakos mentorok egységként tudjanak együttműködni.

Számonkérés:

A számonkérés módja egy mindent átfogó mentorteszt, illetve egy szóbeli elbeszélgetés. A sikeres teszt nem elégséges feltétele a mentorrá válásnak.

*Teszt felépítése*

A teszt 3 részből áll:

 0. beugró (90% felett teljesített)

1. tanulmányi (80% felett teljesített)

2. szociális (70% felett teljesített)

3. minden más (50% felett teljesített)

A kérdéseknek minimum az 50%-a (az 1. és 2. részben), nem lexikális, hanem a gyakorlati tudást kér számon.

*Szóbeli elbeszélgetés felépítése*

 Bizottság tagjai: - mentorkoordinátor

 - szakterületi koordinátor (a megfelelő szakterületé)

 - az elnök vagy egy elnökhelyettes (aki nem tagja az adott szakterületnek)

 - a szakos segítő

A bizottság tagjai, mind kérdezhetik (a nekik megfelelő témában) a jelöltet és véleményt formálnak. A végső alkalmasságról a mentorkoordinátor dönt a bizottság tagjainak és saját értékelése alapján.

A TTK HÖK elnöke minden elbeszélgetésen részt vehet, bizottsági tag a saját szakterületén nem lehet.

A számonkérések nem tartalmaznak szakos tantervi kérdéseket, csak a Mentorkisokosban szereplő és az előadásokon elhangzott anyagokat kérik számon!

A tesztnek az elbeszélgetés kezdetére kijavításra kell kerülnie, és az elbeszélgetésen a jelölteknek betekintést kell biztosítani.

Az elbeszélgetés utóvizsgaként is működik, de aki nem írt tesztet nem UV-zhat!

Ha a *Szóbeli elbeszélgetés* utóvizsga, akkor a képzés anyagából további kérdéseket intéz a Bizottság a jelölthöz.

**Mentorjelöltekre vonatkozó szabályok**

1. Minden előadáson részt vett. (indokolt esetben 1 előadás kihagyható)
2. A mentorkiránduláson részt vett.
3. A képzés idején (tavaszi félév) aktív hallgató.
4. Ősszel aktív hallgató lesz.
5. Nem lehet mentor az elnök, az elnökhelyettesek, a szakterületi koordinátorok és a mentorkoordinátor.

**Mentorokra vonatkozó szabályok/feladatok**

1. A tavaszi félév lezárultát követően nincs elvégzetlen első féléves szakmai törzsanyaghoz tartozó kötelező tárgya. - szakterületi koordinátorral egyeztetve, amennyiben nincs elegendő számú jelölt, egyetlen egy hiányzó elsőéves tárgy engedélyezett.
2. Rendszeres beszámolás a főmentornak a munkájáról.
3. Gólyáival a tavaszi regisztrációs hétig köteles foglalkozni.
4. Gólyatáborban való részvétel.
5. A mentorhétvégén és a táborban részvétel.

**Mentorok értékelése**

Egy kétfordulós rangsoros rendszer alapján, a részletes rangsor nem nyilvános, csak a kiválasztott mentorok névsora.

Szakterületenként rangsor a mentortesztek alapján.

Az elbeszélgetésen a szempontok (súlyozva):

1. vezetői képesség +
2. részt vett a gólyatáborban +
3. tisztségviselő −

**Mentorkoordinátor kötelességei:**

1. A mentorkoordinátor a koncepciót köteles betartani, és annak pontjai alapján eljárni.
2. A mentorkoordinátor személyesen is ismerje a szakterületek mentorait.
3. A mentorkoncepció, illetve mentorok felé nyújtott általános elvárások előadása még a jelentkezés ideje alatt.
4. Szeptember végén elbeszélgetés a mentorokkal, egyesével, illetve közösen a szakterületi koordinátorral és a főmentorokkal.

**Mentorkoordinátor csapata:**

Tagjai:

1. 1-1 szakterületi delegált (nem mentor)
2. a főmentorok (megválasztásuk után)
3. TTK-val közös gólyatábort szervező kari HÖK(-ök) karonként egy delegáltja

Feladata:

1. A mentorkoordinátor segítése a képzés ideje alatt (kirándulások, szakos ea, elbeszélgetés szervezésében).
2. Kapcsolattartás a szakterületekkel, igények felmérése.
3. Biztosítja a szakterületek képviseletét.

Főmentor:

Minden szakon egy, már tapasztalt mentor, akit a szakterületi koordinátor és a többi mentor közösen választ, a mentorhétvégén. Megválasztásáig a szakterületi koordinátor, vagy az előző főmentor (ha volt ilyen, ha nem akár a leendő) tölti be a posztot, közös megegyezés alapján.

Főmentor feladata:

1. mentorhétvégénés a mentortáborban a szakos csapat vezetése.
2. az ősz során a mentorok munkájának követése, azt egyeztetve a mentorkoordinátorral

**Minőségbiztosítás**

A téli vizsgaidőszak idején a gólyák értékelik mentoruk féléves munkáját (Mentori Munka Gólyák általi Véleményezése - MMGV), online kérdőív formájában.

Az értékelés eredménye a szakterületi koordinátor és a főmentor számára nyilvános, de minden mentor megkapja a sajátját. Az eredmény kihat a mentor, jövő évi jelentkezésre.

**Előzetes keretszámok**

Egységes terhelés, minden mentorra 15-22 gólya jut.

**Tanár szakos mentoráltak**

A tanár szakos gólyák, ha mindkét szakjuk TTK-s, attól függően kapnak mentor, hogy melyik gólyatáborban vettek részt. A mentorának pedig kötelessége felvennie a kapcsolatot egy, a gólyája másik szakjának megfelelő, mentorral.

A tanár szakos gólyák nem számítanak az előzetesen tervezett 15-22 gólya közé, hanem plusz terhelésként jelennek meg. Elegendő tanárszakos gólya esetén külön gólyacsoportot is alakítható.

Ha a tanár szakos gólya másik szakja BTK-n avagy az IK-sn van, mindenféleképpen kap TTK-s mentort.

Budapest,
2013. március 12.

 Küldöttgyűlés

ELTE TTK HÖK